بمت امنیت شوراسی قوزئی کره-نین آوریلین 16-دا حیاتا کئچیردیگی نوکلئر سیناغینی سرت شکیلده پیسله‌یه‌رک، یئنی تحریملر تطبیق ائدیله بیله‌جگی باره‌ده خبردارلیق ائتدی.
بمت امنیت شوراسی قوزئی کره-نین نوکلئر فعالیت‌لرینی موذاکیره ائتدی.
داها سونرا یاییم‌لانان و سس بیرلیگی ایله قبول ائدیلن آچیقلامادا، قوزئی کره-نین آوریلین 16-دا حیاتا کئچیردیگی نوکلئر سیناغی سرت شکیلده پیسلندی.
آچیقلامادا بیلدیریلدی کی، قوزئی کره-نین سون درجه استقرارسیزلاشدیریجی داورانیشلارینین و بمت امنیت شوراسی‌نین قرارلارینی آچیق شکیلده پوزا‌راق بالیستیک موشک سیناغی حیاتا کئچیرمه‌سی جدی ناراحات‌لیق دوغورموش‌دور. قوزئی کره-نین غیر قانونی بالیستیک موشک سیناغی بؤلگه‌ده گرگین‌لیگی درینلشدیریر. قوزئی کره گرگین‌لیک یارا‌دان آددیم‌لارینا و موشک سیناق‌لارینا سون قویما‌لی‌دیر.
بمت امنیت شوراسی قوزئی کره-نین تهدیدکار موقعینی داوام ائتدیرجگی تقدیرده یئنی تحریملرله قارشی-قارشییا قالاجاغی باره‌ده خبردارلیق دا ائتدی.
